CELEX: 32001D0677
Language: el
Date: 2001-08-10 00:00:00
Title: 2001/677/ΕΚ: Απόφαση της Επιτροπής, της 10ης Αυγούστου 2001, σχετικά με μορφότυπο της έκθεσης προς συμπλήρωση από τα κράτη μέλη σύμφωνα με το άρθρο 9 της οδηγίας 1999/94/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1883]

Avis juridique important

|

32001D0677

2001/677/ΕΚ: Απόφαση της Επιτροπής, της 10ης Αυγούστου 2001, σχετικά με μορφότυπο της έκθεσης προς συμπλήρωση από τα κράτη μέλη σύμφωνα με το άρθρο 9 της οδηγίας 1999/94/ΕΚ (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 1883]  

Επίσημη Εφημερίδα αριθ. L 237 της 06/09/2001 σ. 0005 - 0015

Απόφαση της Επιτροπήςτης 10ης Αυγούστου 2001σχετικά με μορφότυπο της έκθεσης προς συμπλήρωση από τα κράτη μέλη σύμφωνα με το άρθρο 9 της οδηγίας 1999/94/ΕΚ[κοινοποιηθείσα υπό τον αριθμό Ε(2001) 1883](Κείμενο που παρουσιάζει ενδιαφέρον για τον ΕΟΧ)(2001/677/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 1999/94/ΕΚ, του Ευρωπαϊκού Κοινοβουλίου και του Συμβουλίου, της 13ης Δεκεμβρίου 1999, για τις πληροφορίες που πρέπει να τίθενται στη διάθεση των καταναλωτών σχετικά με την οικονομία καυσίμου και τις εκπομπές CO2 όσον αφορά την εμπορία νέων επιβατηγών αυτοκινήτων(1), και ιδίως το άρθρο 9,Εκτιμώντας τα ακόλουθα:(1) Τα κράτη μέλη διαβιβάζουν στην Επιτροπή έως τις 31 Δεκεμβρίου 2003 έκθεση σχετικά με την αποτελεσματικότητα των διατάξεων της οδηγίας 1999/94/ΕΚ, η οποία καλύπτει την περίοδο από τις 18 Ιανουαρίου 2001 έως τις 31 Δεκεμβρίου 2002.(2) Ο μορφότυπος της εν λόγω έκθεσης καθορίζεται ώς τις 18 Ιανουαρίου 2001 το αργότερο.(3) Τα μέτρα που προβλέπονται στην παρούσα απόφαση συμφωνούν με τη γνώμη της επιτροπής που έχει συσταθεί βάσει του άρθρου 10 της οδηγίας 1999/94/ΕΚ.(4) Οι απαντήσεις στις ερωτήσεις του μορφοτύπου βασίζονται σε στοιχεία και πληροφορίες που έχουν συλλεχθεί σε εθνικό επίπεδο, χρησιμοποιώντας ενδεδειγμένες εθνικές μεθοδολογικές, και είναι όσο το δυνατόν πληρέστερες,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα κράτη μέλη διαβιβάζουν στην Επιτροπή τις εκθέσεις τους που απαπαιτούνται από το άρθρο 9 της οδηγίας 1999/94/ΕΚ σύμφωνα με το μορφότυπο που περιέχεται στο παράρτημα.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 10 Αυγούστου 2001.Για την ΕπιτροπήMargot WallströmΜέλος της Επιτροπής(1) ΕΕ L 12 της 18.1.2000, σ. 16.ΠΑΡΑΡΤΗΜΑΜορφότυπος για συμπλήρωση από τα κράτη μέλη σύμφωνα με το άρθρο 9 της οδηγίας 1999/94/ΕΚΓΛΩΣΣΑΡΙΟΟι ακόλουθοι ορισμοί παρατίθενται αποκλειστικά για την ερμηνεία των όρων της παρούσας έκθεσης.Σύστημα κατάταξης οχημάτων: σύστημα το οποίο αποσκοπεί στην κατάταξη των αυτοκινήτων π.χ. ανάλογα με το είδος ή την κατηγορία τους (π.χ. οικογενειακά, μίνι, κόμπακτ, μπερλίνα, σπορ, επαγγελματικά κ.λπ.).Καταναλωτής-επαγγελματίας: εμπορική επιχείρηση ή ιδιώτης που καταβάλλει πληρωμή για τη χρηματοδοτική μίσθωση ή αγορά οχήματος το οποίο προορίζεται κυρίως για επαγγελματική χρήση.Αντιπρόσωπος: άτομο το οποίο εκπροσωπεί την αντιπροσωπεία μέσω της οποίας ο καταναλωτής αγοράζει ή αποκτά με χρηματοδοτική μίσθωση το όχημα.Αντιπροσωπεία: εμπορική επιχείρηση από την οποία ο καταναλωτής αγοράζει ή αποκτά με χρηματοδοτική μίσθωση το όχημα.Αντιπροσωπεία πολλών σημάτων: αντιπροσωπεία η οποία πωλεί αυτοκίνητα περισσοτέρων του ενός κατασκευαστών.Σημείο πώλησης: ένας χώρος, π.χ. αίθουσα έκθεσης αυτοκινήτων ή υπαίθριος εκθεσιακός χώρος, όπου εκτίθενται ή προσφέρονται προς πώληση ή χρηματοδοτική μίσθωση νέα επιβατικά αυτοκίνητα σε πιθανούς πελάτες. Στον ορισμό αυτό συμπεριλαμβάνονται και οι εμπορικές εκθέσεις όπου παρουσιάζονται στο κοινό νέα επιβατικά αυτοκίνητα.Καταναλωτής-ιδιώτης: ιδιώτης ο οποίος καταβάλλει πληρωμή για τη χρηματοδοτική μίσθωση ή αγορά ενός οχήματος το οποίο δεν προορίζεται για επαγγελματική χρήση.Αντιπροσωπεία ενός μόνο σήματος: αντιπροσωπεία η οποία πωλεί αυτοκίνητα ενός μόνο κατασκευαστή.Συντομογραφίες:(Υ) Υποχρεωτικό(Π) ΠροαιρετικόΑ. ΣΤΟΙΧΕΙΑ ΤΟΥ (ΤΩΝ) ΦΟΡΕΑ(-ΩΝ) ΠΟΥ ΥΠΟΒΑΛΛΕΙ(-ΟΥΝ) ΤΗΝ ΕΚΘΕΣΗ(1)ΟΛΑ ΥΠΟΧΡΕΩΤΙΚΑ.1. Ονοματεπώνυμο του προσώπου που συμπληρώνει το έντυπο:2. Επίσημος τίτλος του προσώπου που συμπληρώνει το έντυπο:3. Όνομα του οργανισμού και της υπηρεσίας του οργανισμού:4. Είδος του οργανισμού:5. Διεύθυνση:6. Διεθνής αριθμός κλήσης:7. Διεθνής αριθμός τηλεομοιοτυπίας (φαξ):8. Ηλεκτρονική διεύθυνση (e-mail):9. Έχει ορισθεί ο φορέας αυτός κατ' εφαρμογή του άρθρου 8 της οδηγίας;Β. ΠΛΑΙΣΙΟ ΕΦΑΡΜΟΓΗΣ1. Να δοθούν λεπτομερή στοιχεία των νομοθετικών ή εμπορικών ρυθμίσεων οι οποίες είτε επηρεάζουν την επιλογή νέων επιβατικών αυτοκινήτων είτε μπορούν με οποιονδήποτε άλλο τρόπο να επηρεάσουν την απήχηση των πληροφοριών που περιλαμβάνονται στην οδηγία. (Υ)1.1. Να αναφερθούν εν συντομία οι τυχόν οικονομικές πολιτικές που εφαρμόζονται στο κράτος μέλος σας σχετικά με τα επιβατικά αυτοκίνητα ή τα καύσιμα. Να αναφερθούν λεπτομερή στοιχεία αυτών των πολιτικών καθώς και ο τρόπος εφαρμογής τους. Να αναφερθεί επακριβώς αν και με ποιο τρόπο τα οικονομικά αυτά μέτρα διαφέρουν αναλόγως του αν εφαρμόζονται σε εμπορικούς οργανισμούς ή σε καταναλωτές-ιδιώτες (π.χ. φορολογικές απαλλαγές για αυτοκίνητα εταιρειών). (Υ)1.2. Οι οικονομικές πολιτικές που αναφέρονται στο σημείο 1.1 έχουν σχέση με την ετικέτα, τον οδηγό ή την αφίσα; Αν ναι, να δοθούν λεπτομερή στοιχεία. (Υ)1.3. Υπάρχουν κρατικές ή εμπορικές ρυθμίσεις, εκτός από τις προαναφερθείσες, οι οποίες έχουν σχέση με τα επιβατικά αυτοκίνητα και οι οποίες επηρεάζουν, ενδεχομένως, την επιλογή νέων επιβατικών αυτοκινήτων ή την απήχηση που έχουν οι πληροφορίες που περιλαμβάνονται στην οδηγία; Αν ναι, να αναφερθούν λεπτομερή στοιχεία. (Υ)1.4. Γνωρίζετε τυχόν εμπορικές ρυθμίσεις μη κρατικές, εκτός από τις προαναφερθείσες, οι οποίες έχουν σχέση με επιβατικά αυτοκίνητα και οι οποίες επηρεάζουν, ενδεχομένως, την επιλογή νέων επιβατικών αυτοκινήτων ή την απήχηση των πληροφοριών που περιλαμβάνονται στην οδηγία; Αν ναι, να αναφερθούν λεπτομερή στοιχεία. (Υ)2. Προηγούμενες πρωτοβουλίες πληροφόρησης με στόχο την ευαισθητοποίηση σε θέματα εξοικονόμησης καυσίμων. (Υ)2.1. Να αναφερθούν εν συντομία συγκεκριμένα στοιχεία τυχόν πρωτοβουλιών ή προγραμμάτων, τα οποία άρχισαν να εφαρμόζονται πριν από την έναρξη εφαρμογής των διατάξεων της οδηγίας στο κράτος μέλος σας, με στόχο την ευαισθητοποίηση των οδηγών αυτοκινήτων σε θέματα εξοικονόμησης καυσίμων (π.χ. ετικέτες ενδεικτικές της κατανάλωσης καυσίμων, τηλεοπτικές και ραδιοφωνικές εκστρατείες). (Υ)2.1.1. Σε περίπτωση εφαρμογής τέτοιων προγραμμάτων, να αναφερθεί το χρονικό διάστημα εντός του οποίου εφαρμόστηκαν οι εν λόγω πρωτοβουλίες ή τα προγράμματα. (Υ)2.1.2. Σε περίπτωση εφαρμογής τέτοιων προγραμμάτων, να συνταχθεί περιληπτική έκθεση στην οποία να τονίζεται κατά πόσον οι εν λόγω πρωτοβουλίες κρίθηκαν αποτελεσματικές και η οποία να καταλήγει σε συμπεράσματα όσον αφορά τους λόγους για τους οποίους οι εν λόγω πρωτοβουλίες υπήρξαν ή όχι αποτελεσματικές (βλέπε ανωτέρω). Αντί της έκθεσης αυτής, μπορούν να υποβληθούν οποιεσδήποτε εκθέσεις αξιολόγησης έχουν καταρτιστεί στο παρελθόν, οι οποίες πληρούν τα προαναφερθέντα κριτήρια. (Υ)2.2. Να αναφερθεί αν έχουν χρησιμοποιηθεί τυχόν άλλα πρόσθετα "εργαλεία" πληροφόρησης που συμπληρώνουν τις διατάξεις της οδηγίας 1999/94/ΕΚ (π.χ. εκστρατείες μέσω της τηλεόρασης, του ραδιοφώνου ή του τύπου, ημέρες ευαισθητοποίησης, συνέδρια). Για κάθε εργαλείο που χρησιμοποιήθηκε να αναφερθούν το είδος του (των) εργαλείου(-ων), τα μέσα ενημέρωσης που χρησιμοποιήθηκαν, η διάρκεια εφαρμογής, η εκτίμηση του κόστους και η εκτίμηση του αριθμού των ατόμων στα οποία τα εν λόγω μέσα απευθύνθηκαν. (Υ)3. Να δοθεί σύντομη περιγραφή της διάρθρωσης της αγοράς επιβατικών αυτοκινήτων. (Υ)3.1. Ο αριθμός των αντιπροσωπειών που έχουν εγγραφεί στο κράτος μέλος. (Υ)3.2. Το ποσοστό των αντιπροσωπειών οι οποίες είναι ανεξάρτητες (δηλαδή που δεν ελέγχονται από τον κατασκευαστή) και μη ανεξάρτητες (δηλαδή που ελέγχονται από τον κατασκευαστή). (Υ)3.3. Το ποσοστό των αντιπροσωπειών ενός μόνο σήματος και το ποσοστό των αντιπροσωπειών πολλών σημάτων. (Υ)3.4. Το ποσοστό των νέων αυτοκινήτων τα οποία ταξινομούνται (κατόπιν αγοράς ή χρηματοδοτικής μίσθωσης) από καταναλωτές-ιδιώτες. (Π)3.5. Το ποσοστό των νέων αυτοκινήτων τα οποία ταξινομούνται (κατόπιν αγοράς ή χρηματοδοτικής μίσθωσης) από καταναλωτές-επαγγελματίες. (Π)Γ. ΑΞΙΟΛΟΓΗΣΗ ΤΗΣ ΑΠΟΤΕΛΕΣΜΑΤΙΚΟΤΗΤΑΣ ΤΩΝ ΔΙΑΤΑΞΕΩΝ ΤΗΣ ΟΔΗΓΙΑΣ ΚΑΙ ΤΗΣ ΕΦΑΡΜΟΓΗΣ ΤΟΥΣ1. Έχετε πραγματοποιήσει μελέτες όσον αφορά την αποτελεσματικότητα της οδηγίας 1999/94/ΕΚ σχετικά με την ενδεχόμενη μείωση των συνολικών εκπομπών CO2 ή των ειδικών εκπομπών CO2 που προέρχονται από επιβατικά αυτοκίνητα; Να αναφερθούν τα σχετικά αποτελέσματα καθώς και λεπτομερή στοιχεία των μελετών. (Π)2. Έχετε πραγματοποιήσει μελέτες για το κόστος και τα οφέλη που συνδέονται με την εφαρμογή αυτής της οδηγίας (π.χ. για τους αντιπροσώπους, το κράτος ή τους κατασκευαστές αυτοκινήτων) όσον αφορά την παραγωγή και διανομή του οδηγού, της ετικέτας και της αφίσας; (Π)2.1. Να αναφερθούν τα αποτελέσματα της εκτίμησης του κόστους και των αναλύσεων κόστους-ωφελείας και να διευκρινισθούν οι υποθέσεις και οι μεθοδολογίες στις οποίες αυτές βασίστηκαν. Η εκτίμηση του κόστους πρέπει να αφορά αποκλειστικά το επιπλέον κόστος σε σχέση με το κόστος που θα πραγματοποιείτο ελλείψει της οδηγίας. (Π)2.2. Να αναφερθεί αν όλοι οι φορείς θεωρούν το κόστος αποδεκτό. Αν όχι, να δοθούν συγκεκριμένα στοιχεία. (Π)2.3. Με ποιο τρόπο προβλέπεται, ενδεχομένως, να μειωθεί το κόστος; (Π)3. Αξιολόγηση της αποτελεσματικότητας της οδηγίας όσον αφορά την πληροφόρηση και ευαισθητοποίηση των καταναλωτών. (Υ)Μέθοδοι αξιολόγησης3.1. Να αναφερθεί αν το κράτος μέλος σας προέβη σε αξιολόγηση της ευαισθητοποίησης των καταναλωτών σε θέματα εξοικονόμησης καυσίμων πριν από την έναρξη ισχύος των διατάξεων της οδηγίας. Αν ναι, να υποβληθούν τα σχετικά αποτελέσματα, συμπεράσματα, λεπτομερή στοιχεία των μεθόδων αξιολόγησης που χρησιμοποιήθηκαν, καθώς και εκτίμηση των επιπέδων ακριβείας. Αν έχουν πραγματοποιηθεί έρευνες, να αναφερθούν λεπτομερή στοιχεία, όπως ο αριθμός των ερωτηθέντων και εκτιμήσεις όσον αφορά την ακρίβεια και την αντιπροσωπευτικότητα. Επίσης, να αναφερθεί η χρονική περίοδος εντός της οποίας πραγματοποιήθηκαν οι εν λόγω αξιολογήσεις. (Υ)3.2. Να αναφερθεί αν έχουν γίνει δοκιμές, υπό πραγματικές συνθήκες, στα διάφορα είδη οδηγού, ετικέτας και αφίσας. Αν ναι, να αναφερθούν λεπτομερή στοιχεία σχετικά με τις μεθόδους, τις συνθήκες και τα αποτελέσματα των δοκιμών. (Υ)3.3. Να αναφερθεί αν το κράτος μέλος σας έχει αξιολογήσει την αποτελεσματικότητα των διατάξεων της οδηγίας (δηλαδή της ετικέτας, του οδηγού, της αφίσας και του διαφημιστικού υλικού), όσον αφορά τη δυνατότητα του καταναλωτή να επιλέγει με κατάλληλη ενημέρωση. Επίσης, να αναφερθεί κατά πόσον το κράτος μέλος σας έχει αξιολογήσει τη στάση του καταναλωτή καθώς και την ανταπόκρισή του στις πληροφορίες της οδηγίας σχετικά με την εξοικονόμηση καυσίμων. Αν ναι, να δοθούν λεπτομερή στοιχεία σχετικά με τις αξιολογήσεις που έγιναν, τις μεθόδους που χρησιμοποιήθηκαν και τα εκτιμώμενα επίπεδα ακριβείας. Αν πραγματοποιήθηκαν έρευνες, να δοθούν λεπτομερή στοιχεία, όπως ο αριθμός των ερωτηθέντων και εκτιμήσεις όσον αφορά την ακρίβεια και την αντιπροσωπευτικότητα. Επίσης, να αναφερθεί η χρονική περίοδος εντός της οποίας πραγματοποιήθηκαν οι εν λόγω αξιολογήσεις. (Υ)Ευαισθητοποίηση των καταναλωτών και κατανόηση των θεμάτων εξοικονόμησης καυσίμων3.4. Ποιος ο βαθμός ευαισθητοποίησης των καταναλωτών σε θέματα εξοικονόμησης καυσίμων και ποιος ο βαθμός κατανόησης εκ μέρους τους των θεμάτων αυτών; (Π)3.4.1. Πώς αξιολογούν οι καταναλωτές-ιδιώτες και οι καταναλωτές-επαγγελματίες τους διάφορους παράγοντες, όπως την εξοικονόμηση καυσίμων, οι οποίοι λαμβάνονται υπόψη κατά την επιλογή νέου αυτοκινήτου για χρηματοδοτική μίσθωση ή αγορά; (Π)3.4.2. Πόσο σημαντικές θεωρούν οι καταναλωτές-ιδιώτες και οι καταναλωτές-επαγγελματίες τις διαφορές που υπάρχουν στην κατανάλωση καυσίμων μεταξύ αυτοκινήτων του ιδίου μεγέθους; (Π)3.4.3. Με ποιο τρόπο διαφέρει από τον ένα καταναλωτή-επαγγελματία στον άλλο η σημασία την οποία αυτός αποδίδει στην εξοικονόμηση καυσίμων, ανάλογα με την προβλεπόμενη χρήση του αυτοκινήτου, τον συγκεκριμένο οδηγό, άλλους οικονομικούς παράγοντες εκτός του κόστους καυσίμων, την περιβαλλοντική πολιτική του οργανισμού ή άλλους σημαντικούς παράγοντες; (Π)3.4.4. Να αναφερθεί ο βαθμός στον οποίον οι καταναλωτές-ιδιώτες και οι καταναλωτές-επαγγελματίες έχουν επίγνωση των προβλημάτων της αύξησης της θερμοκρασίας του πλανήτη και της αλλαγής του κλίματος, καθώς και της σχέσης που αυτά έχουν με τη χρήση των καυσίμων (ορυκτά καύσιμα). (Π)3.4.5. Να αναφερθεί κατά πόσον διαφέρει από καταναλωτή σε καταναλωτή η ευαισθητοποίηση και κατανόηση των θεμάτων εξοικονόμησης καυσίμων, ανάλογα με την κοινωνικοοικονομική τάξη στην οποία ανήκει, την ηλικία του, το φύλο του και, τέλος, τη σημασία την οποία αποδίδει στο κόστος καυσίμων και στα τέλη κυκλοφορίας καθώς και σε τυχόν άλλους παράγοντες που θεωρεί σημαντικούς. (Π)3.4.6. Κατά τη γνώμη των αντιπροσώπων, ποιο βαθμό προτεραιότητας έχει η εξοικονόμηση καυσίμων για τους καταναλωτές-ιδιώτες και τους καταναλωτές-επαγγελματίες; (Π)3.4.7. Κατά τη γνώμη των αντιπροσώπων, πόσο συχνά οι καταναλωτές-ιδιώτες και οι καταναλωτές-επαγγελματίες ζητούν να πληροφορηθούν σχετικά με την εξοικονόμηση καυσίμων; (Π)Στάση των καταναλωτών έναντι των πηγών πληροφόρησης σχετικά με την εξοικονόμηση καυσίμων3.5. Πώς αντιμετωπίζουν οι καταναλωτές-ιδιώτες και οι καταναλωτές-επαγγελματίες τις πηγές πληροφόρησης σχετικά με την εξοικονόμηση καυσίμων; (Π)3.5.1. Ποιες πηγές πληροφόρησης, συμπεριλαμβανομένων εκείνων που προβλέπονται στην οδηγία, θεωρούν σημαντικές οι καταναλωτές, ιδιώτες και επαγγελματίες, όταν επιλέγουν ένα νέο επιβατικό αυτοκίνητο για αγορά ή χρηματοδοτική μίσθωση; (Π)3.5.2. Κατά πόσο είναι εύκολο για τους καταναλωτές, ιδιώτες και επαγγελματίες, να έχουν πρόσβαση στα δεδομένα εξοικονόμησης καυσίμων και να συγκρίνουν την εξοικονόμηση καυσίμων των διαφόρων αυτοκινήτων; (Π)3.5.3. Κατά πόσο είναι εύκολο για τους καταναλωτές, ιδιώτες και επαγγελματίες, να έχουν πρόσβαση στα δεδομένα περιβαλλοντικού αντίκτυπου, καθώς και να συγκρίνουν τα δεδομένα περιβαλλοντικού αντίκτυπου των διαφόρων αυτοκινήτων; (Π)Αποτελεσματικότητα των διατάξεων της οδηγίας εν γένει3.6. Πόσο αποτελεσματικές είναι οι διατάξεις της οδηγίας (δηλαδή οι ετικέτες, οι οδηγοί, οι αφίσες, το διαφημιστικό υλικό), στο σύνολό τους, προκειμένου να δοθεί η δυνατότητα στον καταναλωτή να επιλέγει με κατάλληλη ενημέρωση; (Υ)3.6.1. Πόσο αποτελεσματικό από πλευράς πληροφόρησης θεωρούν οι καταναλωτές, ιδιώτες και επαγγελματίες, (και οι αντιπρόσωποι) το σύστημα πληροφόρησης σχετικά με την εξοικονόμηση καυσίμων, στο σύνολό του (δηλαδή τις ετικέτες, τους οδηγούς, τις αφίσες, το διαφημιστικό υλικό); Κατά πόσον επηρεάζεται η αποτελεματικότητά του από την ευαισθητοποίηση του καταναλωτή σε θέματα εξοικονόμησης καυσίμων, την κοινωνικοοικονομική τάξη στην οποία ανήκει, την ηλικία του, το φύλο του και, τέλος, τη σημασία την οποία αποδίδει στο κόστος καυσίμου και τα τέλη κυκλοφορίας καθώς και σε τυχόν άλλους παράγοντες που θεωρεί σημαντικούς; (Π)3.7. Ποια απήχηση έχουν οι διατάξεις της οδηγίας, στο σύνολό τους, στη συμπεριφορά του καταναλωτή; (Υ)3.7.1. Ποιο βαθμό απήχησης θεωρούν οι καταναλωτές, ιδιώτες και επαγγελματίες, (και οι αντιπρόσωποι) ότι έχει το σύστημα πληροφόρησης, στο σύνολο του, όσον αφορά την εξοικονόμηση καυσίμων (δηλαδή οι ετικέτες, οι οδηγοί, οι αφίσες, το διαφημιστικό υλικό); Κατά πόσο διαφέρει η ανταπόκριση των καταναλωτών ανάλογα με την ευαισθητοποίηση τους σε θέματα εξοικονόμησης καυσίμων, την κοινωνικοοικονομική τάξη στην οποία ανήκουν, την ηλικία τους, το φύλο τους και, τέλος, τη σημασία την οποία αποδίδουν στο κόστος καυσίμων και στα τέλη κυκλοφορίας καθώς και σε τυχόν άλλους παράγοντες που θεωρούν σημαντικούς. (Π)3.7.2. Κατά πόσον οι καταναλωτές-ιδιώτες μεταβάλλουν τη συμπεριφορά τους, όταν επιλέγουν ένα αυτοκίνητο, ως αποτέλεσμα της πληροφόρησης που είχαν μέσω του συστήματος πληροφόρησης για την εξοικονόμηση καυσίμων, όπως ορίζουν οι διατάξεις της οδηγίας; Κατά πόσο διαφοροποιείται η στάση του καταναλωτή ανάλογα με την ευαισθητοποίηση του σε θέματα εξοικονόμησης καυσίμων, τη γνώμη του σχετικά με την απήχηση που έχουν οι διατάξεις της οδηγίας, την κοινωνικοοικονομική τάξη στην οποία ανήκει, την ηλικία του, το φύλο του και, τέλος, τη σημασία την οποία αποδίδει στο κόστος καυσίμων και τα τέλη κυκλοφορίας καθώς και σε τυχόν άλλους παράγοντες τους οποίους θεωρεί σημαντικούς; (Π)Αποτελεσματικότητα του οδηγού3.8. Πόσο αποτελεσματικός είναι ο οδηγός προκειμένου ο καταναλωτής να μπορεί να επιλέγει με κατάλληλη ενημέρωση; (Υ)3.8.1. Να αναφερθεί το ποσοστό των καταναλωτών, ιδιωτών και επαγγελματιών, οι οποίοι είναι ενημερωμένοι για την ύπαρξη του οδηγού καθώς και ο τρόπος με τον οποίο ενημερώθηκαν σχετικά με την ύπαρξη του οδηγού. (Π)3.8.2. Να αναφερθεί ο τρόπος με τον οποίο οι καταναλωτές, ιδιώτες και επαγγελματίες, αποκτούν τον εν λόγω οδηγό. Να αναφερθούν οι λόγοι για τους οποίους οι καταναλωτές, ιδιώτες και επαγγελματίες, οι οποίοι γνωρίζουν την ύπαρξη του οδηγού, δεν μπορούν να τον αποκτήσουν. Ποιο είναι το ποσοστό των καταναλωτών, ιδιωτών και επαγγελματιών, οι οποίοι δηλώνουν ότι δεν έλαβαν τον οδηγό όταν τον ζήτησαν στο σημείο πώλησης; (Π)3.8.3. Ποιο ποσοστό καταναλωτών, ιδιωτών και επαγγελματιών, λαμβάνει υπόψη τις πληροφορίες που περιέχονται στον οδηγό; (Π)3.8.4. Πόσο σαφή και κατανοητό θεωρούν τον οδηγό οι καταναλωτές, ιδιώτες και επαγγελματίες, (και οι αντιπρόσωποι); (Π)3.8.5. Θεωρούν οι καταναλωτές, ιδιώτες και επαγγελματίες, (και οι αντιπρόσωποι) χρήσιμο τον οδηγό; (Π)3.8.6. Πιστεύουν οι καταναλωτές, ιδιώτες και επαγγελματίες, (και οι αντιπρόσωποι) ότι ο οδηγός θα μπορούσε να βελτιωθεί; Ποιες βελτιώσεις συνιστούν; (Π)3.9. Πόση απήχηση έχει ο οδηγός στους καταναλωτές; (Υ)3.9.1. Πόση απήχηση θεωρούν οι καταναλωτές, ιδιώτες και επαγγελματίες, (και οι αντιπρόσωποι) ότι έχει ο οδηγός όσον αφορά την προώθηση αυτοκινήτων που εξοικονομούν καύσιμα; (Π)Αποτελεσματικότητα της ετικέτας3.10. Πόσο αποτελεσματική είναι η ετικέτα προκειμένου να μπορεί ο καταναλωτής να επιλέγει με κατάλληλη ενημέρωση; (Υ)3.10.1. Ποιο ποσοστό καταναλωτών, ιδιωτών και επαγγελματιών, βλέπει την ετικέτα πάνω στο αυτοκίνητο ή κοντά σ' αυτό; (Π)3.10.2. Ποιο είναι το ποσοστό των καταναλωτών, ιδιωτών και επαγγελματιών, οι οποίοι δηλώνουν ότι ο πωλητής έδωσε ιδιαίτερη έμφαση στην ετικέτα; Ποιο είναι το ποσοστό των καταναλωτών, ιδιωτών και επαγγελματιών, οι οποίοι δηλώνουν ότι ο πωλητής τους έδωσε πληροφορίες σχετικά με την ετικέτα; Ποιο ποσοστό από τους καταναλωτές αυτούς ζήτησε από τον πωλητή να τους δώσει πληροφορίες σχετικά με την ετικέτα; (Π)3.10.3. Ποιο είναι το ποσοστό των καταναλωτών, ιδιωτών και επαγγελματιών, οι οποίοι διαβάζουν την ετικέτα; (Π)3.10.4. Πόσο σαφή και κατανοητή θεωρούν οι καταναλωτές, ιδιώτες και επαγγελματίες, (και οι αντιπρόσωποι) την ετικέτα; (Π)3.10.5. Πόσο χρήσιμη θεωρούν την ετικέτα οι καταναλωτές, ιδιώτες και επαγγελματίες, (και οι αντιπρόσωποι); (Π)3.10.6. Να αναφερθεί αν οι καταναλωτές, ιδιώτες και επαγγελματίες, προτιμούν την ετικέτα για να συγκρίνουν την εξοικονόμηση καυσίμων των διαφόρων αυτοκινήτων. Ποια μέθοδο σύγκρισης θα προτιμούσαν οι καταναλωτές; (Π)3.10.7. Γνωρίζουν οι καταναλωτές-ιδιώτες την ύπαρξη της ευρωπαϊκής ετικέτας ενέργειας για τις ηλεκτρικές συσκευές; Προτιμούν οι καταναλωτές-ιδιώτες το μορφότυπο της ευρωπαϊκής ετικέτας ενέργειας για ηλεκτρικές συσκευές από το μορφότυπο που χρησιμοποιείται για την ετικέτα εξοικονόμησης καυσίμων; Να διευκρινισθεί αν οι καταναλωτές-ιδιώτες προτιμούν ανάλογο μορφότυπο για τις ετικέτες όλων των προϊόντων που καταναλώνουν ενέργεια. (Π)3.10.8. Πιστεύουν οι καταναλωτές, ιδιώτες και επαγγελματίες, (και οι αντιπρόσωποι) ότι η ετικέτα θα μπορούσε να βελτιωθεί; Ποιες βελτιώσεις συνιστούν; (Π)3.11. Πόση απήχηση έχει η ετικέτα στους καταναλωτές; (Υ)3.11.1. Πόση απήχηση θεωρούν οι καταναλωτές, ιδιώτες και επαγγελματίες, (και οι αντιπρόσωποι) ότι έχει η ετικέτα όσον αφορά την προώθηση αυτοκινήτων που εξοικονομούν καύσιμα; (Π)Αποτελεσματικότητα της αφίσας (ή άλλου μέσου οπτικής παρουσίασης)3.12. Πόσο αποτελεσματική είναι η αφίσα (ή άλλο μέσο οπτικής παρουσίασης) προκειμένου να μπορεί ο καταναλωτής να επιλέγει με κατάλληλη ενημέρωση; (Υ)3.12.1. Ποιο είναι το ποσοστό των καταναλωτών, ιδιωτών και επαγγελματιών, οι οποίοι βλέπουν τις αφίσες (ή άλλα μέσα οπτικής παρουσίασης); (Π)3.12.2. Ποίες πληροφορίες λαμβάνουν οι καταναλωτές, ιδιώτες και επαγγελματίες, μέσω της αφίσας (ή άλλου μέσου οπτικής παρουσίασης); (Π)3.12.3. Πόσο σαφή και κατανοητή θεωρούν την αφίσα (ή άλλο μέσο οπτικής παρουσίασης) οι καταναλωτές, ιδιώτες και επαγγελματίες, (και οι αντιπρόσωποι); (Π)3.12.4. Πόσο χρήσιμη θεωρούν την αφίσα (ή άλλο μέσο οπτικής παρουσίασης) οι καταναλωτές, ιδιώτες και επαγγελματίες, (και οι αντιπρόσωποι); (Π)3.12.5. Πιστεύουν οι καταναλωτές, ιδιώτες και επαγγελματίες, (και οι αντιπρόσωποι) ότι η αφίσα (ή άλλο μέσο οπτικής παρουσίασης) θα μπορούσε να βελτιωθεί; Ποιες βελτιώσεις συνιστούν; (Π)3.13. Πόση απήχηση στους καταναλωτές έχει η αφίσα (ή άλλο μέσο οπτικής παρουσίασης); (Υ)3.13.1. Πόση απήχηση θεωρούν οι καταναλωτές, ιδιώτες και επαγγελματίες, (και οι αντιπρόσωποι) ότι έχει η αφίσα (ή άλλο μέσο οπτικής παρουσίασης) όσον αφορά την προώθηση αυτοκινήτων που εξοικονομούν καύσιμα; (Π)Αποτελεσματικότητα των λοιπών διαφημιστικών εντύπων3.14. Πόσο αποτελεσματικές είναι οι διατάξεις της οδηγίας σχετικά με τα λοιπά διαφημιστικά έντυπα προκειμένου ο καταναλωτής να μπορεί να επιλέγει με κατάλληλη ενημέρωση; (Υ)3.14.1. Να αναφερθεί κατά πόσον οι καταναλωτές, ιδιώτες και επαγγελματίες, διαπιστώνουν την ύπαρξη πληροφοριών σχετικά με την εξοικονόμηση καυσίμων σε άλλα διαφημιστικά έντυπα. (Π)3.14.2. Να αναφερθεί πόσο χρήσιμη θεωρούν οι καταναλωτές, ιδιώτες και επαγγελματίες, την αναγραφή σαφών δεδομένων σχετικά με την εξοικονόμηση καυσίμων σε όλα τα διαφημιστικά έντυπα. (Π)3.15. Πόση απήχηση έχουν στους καταναλωτές οι διατάξεις της οδηγίας για τα υπόλοιπα διαφημιστικά έντυπα; (Υ)3.15.1. Πόση απήχηση πιστεύουν οι καταναλωτές, ιδιώτες και επαγγελματίες, (και οι αντιπρόσωποι) ότι έχουν οι διατάξεις της οδηγίας σχετικά με τα υπόλοιπα διαφημιστικά έντυπα στην προώθηση αυτοκινήτων που εξοικονομούν καύσιμα; (Π)3.16. Να αναφερθούν τα συμπεράσματα όσον αφορά την αποτελεσματικότητα των διατάξεων της οδηγίας για την πληροφόρηση και την καθοδήγηση των καταναλωτών. (Υ)Δ. ΜΟΡΦΟΤΥΠΟ ΚΑΙ ΕΦΑΡΜΟΓΗ ΤΩΝ ΕΡΓΑΛΕΙΩΝ ΠΛΗΡΟΦΟΡΗΣΗΣΜορφότυπο της ετικέτας1. Ποιο είναι το μορφότυπο της ετικέτας που χρησιμοποιείται στο κράτος μέλος σας; Να αναφερθούν παραδείγματα. (Υ)1.1. Στην ετικέτα γίνεται σύγκριση μεταξύ της εξοικονόμησης καυσίμων του αυτοκινήτου στο οποίο αυτή αναφέρεται και της εξοικονόμησης καυσίμων άλλων αυτοκινήτων; Αν ναι, να αναφερθεί με ποιο τρόπο γίνεται η σύγκριση αυτή (π.χ. αν τα αυτοκίνητα συγκρίνονται με βάση την αναγωγή σε συγκεκριμένο σχετικό πρότυπο, αν τα αυτοκίνητα κατατάσσονται σύμφωνα με συγκεκριμένο σύστημα κατάταξης ώστε το αυτοκίνητο να μπορεί να συγκριθεί με άλλα αυτοκίνητα της ίδιας κατηγορίας). (Υ)1.2. Αν τα αυτοκίνητα κατατάσσονται με βάση την εξοικονόμηση καυσίμων, να αναφερθεί πώς εφαρμόζεται αυτό το σύστημα κατάταξης για τα διάφορα μοντέλα που υπάρχουν στην αγορά. Να αναφερθεί η συχνότητα με την οποία γίνεται ενημέρωση της κατάταξης αυτής. Επίσης, να αναφερθεί πού κατατάσσεται η μέση εξοικονόμηση καυσίμων του συνολικού στόλου αυτοκινήτων. (Υ)1.3. Αν αναγράφεται στην ετικέτα το κόστος καυσίμων, να αναφερθεί ο τρόπος υπολογισμού του (δηλαδή η απόσταση στην οποία αναφέρεται, το κόστος καυσίμου ανά λίτρο ή ανά γαλόνι για κάθε είδος καυσίμου, ο αριθμός των ετών κ.λπ.) (Υ)1.4. Αν στην ετικέτα περιλαμβάνεται "περιβαλλοντικός δείκτης" ή "περιβαλλοντική κατηγορία" για τη σύγκριση του περιβαλλοντικού αντίκτυπου του συγκεκριμένου οχήματος με τον αντίστοιχο αντίκτυπο άλλων οχημάτων, να αναφερθεί η προέλευση των δεδομένων καθώς και ο τρόπος παρουσίασής τους. (Υ)1.5. Αν στην ετικέτα αναγράφονται δεδομένα σχετικά με το θόρυβο, να αναφερθεί η προέλευση των δεδομένων καθώς και ο τρόπος παρουσίασης τους. Αν τα δεδομένα για το θόρυβο συγκρίνονται με τα αντίστοιχα δεδομένα άλλων αυτοκινήτων, να αναφερθεί ο τρόπος με τον οποίο γίνεται η σύγκριση αυτή. (Υ)1.6. Αν στην ετικέτα αναγράφονται δεδομένα σχετικά με τις τοξικές εκπομπές, να αναφερθεί η προέλευση των δεδομένων αυτών καθώς και ο τρόπος παρουσίασής τους. Αν τα εν λόγω δεδομένα συγκρίνονται με τα αντίστοιχα δεδομένα άλλων αυτοκινήτων, να αναφερθεί ο τρόπος με τον οποίο γίνεται η σύγκριση αυτή. (Υ)1.7. Υπάρχει στην ετικέτα σύστημα κατάταξης, με τη βοήθεια του οποίου να μπορούν τα επιβατικά αυτοκίνητα να ταξινομούνται σε συγκεκριμένες κατηγορίες; Αν ναι, να δοθούν λεπτομερή στοιχεία όσον αφορά τον τρόπο λειτουργίας του συστήματος αυτού. (Υ)1.8. Περιλαμβάνονται στην ετικέτα ενδείξεις όσον αφορά τα οικονομικά πλεονεκτήματα ή μειονεκτήματα του οχήματος, όπως φόροι στους οποίους υπόκειται, οι οποίες μπορούν να επηρεάσουν την επιλογή του είδους αυτοκινήτου και, συνεπώς, να συσχετιστούν με την εξοικονόμηση καυσίμων; Να αναφερθεί ο τρόπος παρουσίασης αυτών των πληροφοριών. (Υ)1.9. Εκτός των περιπτώσεων που αναφέρονται ανωτέρω, υπάρχουν άλλοι τρόποι με τους οποίους η ετικέτα εξοικονόμησης καυσίμων, η οποία χρησιμοποιείται στο κράτος μέλος σας, υπερτερεί σε σχέση με τις ελάχιστες προδιαγραφές του παραρτήματος I της οδηγίας 1999/94/ΕΚ; Να αναφερθεί ο τρόπος με τον οποίο προέκυψαν τα σχετικά δεδομένα. Επίσης, να αναφερθούν οι λόγοι για τους οποίους η ετικέτα έχει σχεδιασθεί με το συγκεκριμένο τρόπο. (Υ)1.10. Προβλέπεται να αναπροσαρμοσθεί το μορφοτυπο της ετικέτας στο μέλλον; Αν ναι, να αναφερθούν λεπτομερή στοιχεία, όπως η (οι) προβλεπόμενη(-ες) ημερομηνία(-ες) αναπροσαρμογής, η προέλευση των τυχόν πρόσθετων δεδομένων καθώς και οι λόγοι που υπαγορεύουν τις προβλεπόμενες αλλαγές. (Υ)Μορφότυπο του οδηγού2. Ποιο είναι το μορφότυπο του οδηγού που χρησιμοποιείται στο κράτος μέλος σας; Να αναφερθεί ένα (ή περισσότερα) παράδειγμα (παραδείγματα). (Υ)2.1. Να αναφερθεί αν στο κράτος μέλος σας χρησιμοποιείται μία μόνο έκδοση του οδηγού εξοικονόμησης καυσίμων (εκτός από τις διάφορες γλωσσικές εκδόσεις); (Υ)2.2. Αν το κόστος καυσίμων συμπεριλαμβάνεται στον οδηγό, να αναφερθεί επακριβώς ο τρόπος υπολογισμού του (δηλαδή η απόσταση στην οποία αναφέρεται, το κόστος καυσίμου ανά λίτρο ή ανά γαλόνι για κάθε είδος καυσίμου, ο αριθμός των ετών κ.λπ.). (Να αναφερθεί αν πρόκειται για τον ίδιο τρόπο υπολογισμού που χρησιμοποιήθηκε για την ετικέτα). (Υ)2.3. Αν προβλέπεται "περιβαλλοντικός δείκτης" ή "περιβαλλοντική κατηγορία" για τη σύγκριση του περιβαλλοντικού αντίκτυπου του οχήματος με τον αντίστοιχο αντίκτυπο άλλων οχημάτων, να αναφερθεί με ποιο τρόπο προέκυψε ο εν λόγω δείκτης ή η εν λόγω κατηγορία (να αναφερθεί επίσης αν πρόκειται για τον ίδιο τρόπο που χρησιμοποιήθηκε για την ετικέτα). (Υ)2.4. Αν περιλαμβάνονται στον οδηγό δεδομένα σχετικά με το θόρυβο, να αναφερθεί η προέλευση καθώς και ο τρόπος παρουσίασης των δεδομένων αυτών. Αν τα εν λόγω δεδομένα συγκρίνονται με τα αντίστοιχα δεδομένα άλλων αυτοκινήτων, να αναφερθεί επακριβώς ο τρόπος με τον οποίο γίνεται η σύγκριση αυτή (να αναφερθεί επίσης αν πρόκειται για τον ίδιο τρόπο που χρησιμοποιήθηκε για την ετικέτα). (Υ)2.5. Αν αναγράφονται στον οδηγό δεδομένα σχετικά με τις τοξικές εκπομπές, να αναφερθεί ο τρόπος παρουσίασης των δεδομένων αυτών. Αν τα εν λόγω δεδομένα συγκρίνονται με τα αντίστοιχα δεδομένα άλλων αυτοκινήτων, να αναφερθεί επακριβώς ο τρόπος με τον οποίο γίνεται η σύγκριση αυτή. (Υ)2.6. Υπάρχει στον οδηγό σύστημα κατάταξης, με τη βοήθεια του οποίου να μπορούν να κατατάσσονται τα επιβατικά αυτοκίνητα σε συγκεκριμένες κατηγορίες; Αν ναι, να δοθούν λεπτομερή στοιχεία όσον αφορά τον τρόπο λειτουργίας του συστήματος αυτού (να αναφερθεί αν το ίδιο σύστημα χρησιμοποιήθηκε για την ετικέτα). (Υ)2.7. Αναφέρονται στον οδηγό οικονομικά πλεονεκτήματα ή μειονεκτήματα που έχουν σχέση με το όχημα - όπως φόροι στους οποίους υπόκειται - τα οποία μπορούν να επηρεάσουν την επιλογή του είδους αυτοκινήτου και, κατά συνέπεια, να συσχετισθούν με την εξοικονόμηση καυσίμων; Να αναφερθεί ο τρόπος παρουσίασης αυτών των πληροφοριών. (Υ)2.8. Περιλαμβάνει ο οδηγός αξιολόγηση των οχημάτων με βάση την εξοικονόμηση καυσίμων; Να αναφερθεί ο τρόπος παρουσίασης αυτών των πληροφοριών. (Υ)2.9. Εκτός από τις παραπάνω περιπτώσεις, ο οδηγός που χρησιμοποιείται στο κράτος μέλος σας υπερτερεί με άλλους τρόπους σε σχέση με τις ελάχιστες προδιαγραφές του παραρτήματος II της οδηγίας 1999/94/ΕΚ; Αν ναι, να περιγραφεί ο τρόπος με τον οποίο ο εν λόγω οδηγός υπερτερεί των προδιαγραφών της οδηγίας και να αναφερθούν οι λόγοι που υπαγορεύουν την προσθήκη επιπλέον διατάξεων. (Υ)2.10. Υπάρχει ηλεκτρονική έκδοση του οδηγού; Να αναφερθεί η διεύθυνση της ιστοσελίδας, το χρονικό διάστημα λειτουργίας της καθώς και ο αριθμός των επισκέψεων μέχρι σήμερα. Υπάρχουν εργαλεία διαλογής και αναζήτησης; Με ποια συχνότητα ενημερώνεται ο ηλεκτρονικός οδηγός; Να περιγραφεί εν συντομία το περιεχόμενο και το μορφότυπό του. (Υ)2.11. Προβλέπεται στο μέλλον να τροποποιηθεί το μορφότυπο της έντυπης έκδοσης ή της ηλεκτρονικής έκδοσης του οδηγού; Αν ναι, να αναφερθούν συγκεκριμένα στοιχεία, όπως η (οι) προβλεπόμενη(-ες) ημερομηνία(-ες), η προέλευση των τυχόν πρόσθετων δεδομένων καθώς και οι λόγοι που υπαγορεύουν τις προβλεπόμενες τροποποιήσεις. (Υ)Μορφότυπο της αφίσας (ή άλλου μέσου οπτικής παρουσίασης)3. Ποιο είναι το μορφότυπο της αφίσας (ή άλλου μέσου οπτικής παρουσίασης) που χρησιμοποιείται στο κράτος μέλος σας; Να δοθούν παραδείγματα. (Υ)3.1. Έχει το κράτος μέλος σας ορίσει άλλες διατάξεις επιπλέον των διατάξεων της οδηγίας 1999/94/ΕΚ για τις αφίσες (ή άλλα μέσα οπτικής παρουσίασης) εξοικονόμησης καυσίμων; Αν ναι, να αναφερθούν αυτές οι επιπλέον διατάξεις, όπως ορίζονται από τη νομοθεσία ή τη σχετική εθνική πολιτική, και να απαριθμηθούν οι λόγοι που υπαγορεύουν την ύπαρξη των επιπλέον αυτών διατάξεων. (Υ)3.2. Προβλέπεται η τροποποίηση του μορφότυπου της αφίσας (ή άλλου μέσου οπτυχής παρουσίασης) στο μέλλον; Αν ναι, να αναφερθούν λεπτομέρειες, όπως η (οι) προβλεπόμενη(-ες) ημερομηνία(-ες), η προέλευση των επιπλέον δεδομένων καθώς και οι λόγοι που υπαγορεύουν τις προβλεπόμενες τροποποιήσεις. (Υ)Μορφότυπο διαφημιστικών εντύπων4. Ποιο μορφότυπο χρησιμοποιείται για τα διαφημιστικά έντυπα; (Υ)4.1. Έχει το κράτος μέλος σας ορίσει άλλες διατάξεις επιπλέον των διατάξεων της οδηγίας 1999/94/ΕΚ για "τα λοιπά διαφημιστικά έντυπα"; Αν ναι, να αναφερθούν οι επιπλέον αυτές διατάξεις, όπως ορίζονται από τη νομοθεσία ή τη σχετική εθνική πολιτική, και να απαριθμηθούν οι λόγοι που υπαγορεύουν την ύπαρξη των επιπλέον αυτών διατάξεων. (Υ)4.2. Προβλέπονται στο κράτος μέλος σας διατάξεις σχετικά με το διαφημιστικό υλικό μη έντυπης μορφής (π.χ. Διαδίκτυο, τηλεόραση, ραδιόφωνο); Αν ναι, να αναφερθούν συγκεκριμένα στοιχεία. (Υ)4.3. Προβλέπεται στο μέλλον η τροποποίηση των ισχυουσών διατάξεων για το έντυπο ή μη έντυπο διαφημιστικό υλικό; Αν ναι, να αναφερθούν συγκεκριμένα στοιχεία, όπως η (οι) προβλεπόμενη(-ες) ημερομηνία(-ες), η προέλευση των τυχόν πρόσθετων δεδομένων και οι λόγοι που υπαγορεύουν τις προβλεπόμενες τροποποιήσεις. (Υ)Αναπροσαρμογές του μορφότυπου μετά την έναρξη εφαρμογής της οδηγίας5. Να αναφερθεί αν τροποποιήθηκαν οι διατάξεις της οδηγίας που άρχισε να εφαρμόζεται στο κράτος μέλος σας (όσον αφορά π.χ. την αφίσα, τον οδηγό, την ετικέτα) κατά τη διάρκεια της περιόδου αξιολόγησης (δηλαδή μετά την έναρξη, για πρώτη φορά, της ισχύος των διατάξεων της οδηγίας στη χώρα σας). (Υ)5.1. Να αναφερθεί ποιες από τις διατάξεις της οδηγίας 1999/94/ΕΚ, που ετέθησαν σε ισχύ την 18η Ιανουαρίου 2001, έχουν τροποποιηθεί. Να αναφερθούν, ενδεχομένως, παραδείγματα (π.χ. ετικέτα, οδηγός). (Υ)5.2. Να αναφερθούν οι λόγοι που οδήγησαν στις διάφορες τροποποιήσεις. (Υ)Ε. ΘΕΜΑΤΑ ΕΦΑΡΜΟΓΗΣΓενικά1. Πώς κατανέμονται οι αρμοδιότητες μεταξύ της κυβέρνησης, των αντιπροσώπων, των κατασκευαστών και των εισαγωγέων; (Υ)1.1. Ποιος έχει την ευθύνη της εποπτείας του σχεδιασμού, της παραγωγής και της διανομής του οδηγού; (Υ)1.2. Ποιος έχει την ευθύνη της εποπτείας του σχεδιασμού, της παραγωγής και της διανομής της ετικέτας; (Υ)1.3. Ποιος χρηματοδοτεί την παραγωγή και διανομή του οδηγού, της ετικέτας και της αφίσας; (Υ)2. Ποια συστήματα εφαρμόζονται για την παραγωγή, διαχείριση και διανομή των πληροφοριών; (Υ)2.1. Πόσοι οδηγοί τυπώνονται ετησίως; Να αναφερθούν ο τρόπος διανομής και οι παραλήπτες του οδηγού. (Υ)2.2. Με ποιο τρόπο λαμβάνουν τις ετικέτες οι αντιπρόσωποι; (Υ)2.3. Με ποιο τρόπο λαμβάνουν τις αφίσες οι αντιπρόσωποι; (Υ)2.4. Ποιος πιστεύουν οι αντιπρόσωποι ότι είναι ο πιο αποτελεσματικός τρόπος για να παραλαμβάνουν τις ετικέτες, τους οδηγούς και τις αφίσες (ή άλλα μέσα οπτικής παρουσίασης) και ποιοι θεωρούν ότι είναι οι λόγοι που δυσχεραίνουν την εφαρμογή αυτών των προτιμητέων συστημάτων; (Π)3. Προτίθεστε να συνεχίσετε να χρησιμοποιείτε τα σημερινά συστήματα παραγωγής και διανομής του οδηγού, της ετικέτας και της αφίσας; Αν όχι, να αναφερθούν λεπτομερή στοιχεία καθώς και οι λόγοι για τους οποίους προβλέπεται να γίνουν τροποποιήσεις, και να αναφερθεί πότε προβλέπεται να αρχίσουν να ισχύουν οι τροποποιήσεις αυτές. (Υ)4. Από ποια ημερομηνία άρχισαν να ισχύουν οι διατάξεις της οδηγίας 1999/94/ΕΚ στο κράτος μέλος σας; Να αναφερθεί αν ορισμένες διατάξεις άρχισαν να ισχύουν σε διαφορετικές ημερομηνίες. (Υ)5. Έχει αξιολογηθεί ο βαθμός συμμόρφωσης προς τις διατάξεις της οδηγίας; Αν ναι, να αναφερθούν λεπτομερώς οι χρησιμοποιηθείσες μέθοδοι αξιολόγησης καθώς και η εκτίμηση των επιπέδων ακριβείας. Επίσης, να αναφερθεί με σαφήνεια αν ορισμένα σημεία των αξιολογήσεων διαφέρουν μεταξύ τους, αναλόγως του αν αφορούν την ετικέτα, την αφίσα, τον οδηγό ή τα διαφημιστικά έντυπα. Αν έχουν πραγματοποιηθεί έρευνες, να αναφερθούν λεπτομερή στοιχεία, όπως ο αριθμός των ερωτηθέντων και εκτιμήσεις όσον αφορά την ακρίβεια και την αντιπροσωπευτικότητα. Επίσης, να αναφερθεί το χρονικό διάστημα εντός του οποίου πραγματοποιήθηκαν οι αξιολογήσεις. (Υ)6. Ποιος είναι ο βαθμός συμμόρφωσης προς τις διατάξεις της οδηγίας; (Υ)Συμμόρφωση της ετικέτας προς τις διατάξεις της οδηγίας6.1. Να αναφερθεί αν το περιεχόμενο και το μορφότυπο της ετικέτας συμφωνούν με τις διατάξεις της οδηγίας καθώς και αν η ετικέτα τοποθετείται σύμφωνα με τις διατάξεις της εν λόγω οδηγίας. (Υ)6.1.1. Ακολουθούν οι ετικέτες ένα τυποποιημένο μορφότυπο ώστε να αναγνωρίζονται ευκολότερα από τους καταναλωτές; (Υ)6.1.2. Είναι όλες οι ετικέτες μεγέθους Α4 (δηλαδή 297 mm επί 210 mm); (Υ)6.1.3. Περιλαμβάνουν οι ετικέτες πληροφορίες για την κατανάλωση καυσίμων και τις εκπομπές CO2 σύμφωνα με το παράρτημα I της οδηγίας; (Υ)6.1.4. Περιέχουν οι ετικέτες κείμενο όπως ορίζεται στο παράρτημα 1 της οδηγίας, σχετικά με την ύπαρξη του οδηγού και τις εκπομπές CO2; (Υ)6.1.5. Ποιο είναι το ποσοστό των αυτοκινήτων τα οποία διαθέτουν την κατάλληλη ετικέτα σύμφωνα με τις διατάξεις της οδηγίας; (Π)6.1.6. Ποιο είναι το ποσοστό των αυτοκινήτων τα οποία φέρουν ετικέτα; (Π)6.1.7. Ποιο είναι το ποσοστό των αυτοκινήτων αρκετά κοντά στα οποία έχει τοποθετηθεί ετικέτα; (Π)6.1.8. Ποιο είναι το ποσοστό των αυτοκινήτων τα οποία δεν φέρουν ετικέτα ή δεν έχει τοποθετηθεί ετικέτα πλησίον τους; Κατά τη γνώμη των αντιπροσώπων, ποιοι είναι οι λόγοι για τους οποίους οι ετικέτες δεν τοποθετούνται πάνω στα αυτοκίνητα ή πλησίον αυτών; (Π)6.1.9. Ποιο είναι το ποσοστό των αυτοκινήτων τα οποία φέρουν δυσδιάκριτη ετικέτα; (Π)6.1.10. Ποιο είναι το ποσοστό των αυτοκινήτων τα οποία φέρουν κατεστραμμένη ετικέτα; (Π)6.1.11. Ποιο είναι το ποσοστό των αυτοκινήτων που φέρουν ετικέτες οι οποίες δεν αντιστοιχούν πλήρως στο συγκεκριμένο αυτοκίνητο; (Π)6.1.12. Ποιο είναι το ποσοστό των αυτοκινήτων που φέρουν ετικέτες των οποίων το περιεχόμενο δεν είναι σύμφωνο με την οδηγία; Για τις περιπτώσεις στις οποίες το περιεχόμενο της ετικέτας δεν είναι σύμφωνο με την οδηγία, να αναφερθούν οι λόγοι της μη συμμόρφωσης του περιεχομένου. (Π)6.1.13. Ποιο είναι το ποσοστό των αυτοκινήτων που φέρουν ετικέτες των οποίων το μορφότυπο δεν είναι σύμφωνο με την οδηγία; Για τις περιπτώσεις στις οποίες το μορφότυπο της ετικέτας δεν είναι σύμφωνο με την οδηγία, να αναφερθούν οι λόγοι της μη συμμόρφωσης. (Π)6.1.14. Να αναφερθούν συγκεκριμένα στοιχεία για τις περιπτώσεις ετικετών με σήματα, σύμβολα ή ενδείξεις για την κατανάλωση καυσίμων ή εκπομπών CO2, τα οποία προκαλούν σύγχυση, πράγμα που αντίκειται προς τις απαιτήσεις της οδηγίας. (Υ)6.1.15. Να αναφερθούν τυχόν περιπτώσεις ανταγωνιστικών ετικετών που τοποθετούνται στα αυτοκίνητα, οι οποίες περιέχουν πληροφορίες σχετικά με την εξοικονόμηση καυσίμων ασυμβίβαστες με τις πληροφορίες της επίσημης ετικέτας. Να δοθούν λεπτομερή στοιχεία για τις περιπτώσεις αυτές. (Π)6.2. Να αναφερθούν τα συμπεράσματα σχετικά με την ετικέτα και τη συμμόρφωσή της προς τις διατάξεις της οδηγίας. (Υ)Συμμόρφωση του οδηγού προς τις διατάξεις της οδηγίας6.3. Να αναφερθεί κατά πόσον το περιεχόμενο και το μορφότυπο του οδηγού συμφωνούν με τις διατάξεις της οδηγίας καθώς και κατά πόσον ο οδηγός διανέμεται σύμφωνα με τις διατάξεις της οδηγίας. (Υ)6.3.1. Ποιο είναι το μέγεθος του οδηγού και πόσες σελίδες έχει; (Υ)6.3.2. Κατατάσσονται τα διάφορα μοντέλα αυτοκινήτων ανά μάρκα και κατ' αλφαβητική σειρά; (Υ)6.3.3. Εκτός από την κατάταξη κατ' αλφαβητική σειρά, τα διάφορα μοντέλα κατατάσσονται με άλλο τρόπο; Να περιγραφεί ο τρόπος κατάταξής τους. (Υ)6.3.4. Με ποια συχνότητα ενημερώνεται ο οδηγός; (Υ)6.3.5. Να αναφερθεί κατά πόσον ο ενημερωμένος οδηγός περιλαμβάνει τον κατάλογο όλων των νέων μοντέλων επιβατικών αυτοκινήτων, τα οποία είναι διαθέσιμα κατά την ημερομηνία δημοσίευσης της ενημερωμένης έκδοσης. (Υ)6.3.6. Να αναφερθεί αν για κάθε μοντέλο που περιλαμβάνεται στον οδηγό, αναγράφονται με ορθό τρόπο, και σύμφωνα με τις διατάξεις της οδηγίας, το είδος καυσίμου και η αριθμητική τιμή της επίσημης κατανάλωσης καυσίμων και των επίσημων ειδικών εκπομπών CO2. (Υ)6.3.7. Να αναφερθεί αν για κάθε μοντέλο που περιλαμβάνεται στον οδηγό, παρέχονται και άλλα δεδομένα εκτός από εκείνα που ορίζει η οδηγία. Αν ναι, να αναφερθούν συγκεκριμένα στοιχεία, καθώς και οι λόγοι που οδήγησαν στο να συμπεριληφθούν τα δεδομένα αυτά στον οδηγό. (Υ)6.3.8. Να αναφερθεί αν στον οδηγό έχουν χρησιμοποιηθεί άλλα σήματα, σύμβολα ή ενδείξεις σχετικά με την κατανάλωση καυσίμων ή τις εκπομπές CO2, τα οποία ενδέχεται να προκαλέσουν σύγχυση και τα οποία δεν συμφωνούν με τις διατάξεις της οδηγίας. Αν συμβαίνει αυτό, να δοθούν συγκεκριμένα στοιχεία. (Υ)6.3.9. Να αναφερθεί αν υπάρχουν τυχόν περιπτώσεις ανταγωνιστικών οδηγών οι οποίοι εκτίθενται σε εκθεσιακούς χώρους και οι οποίοι περιέχουν πληροφορίες σχετικά με την εξοικονόμηση καυσίμων ασυμβίβαστες με τις πληροφορίες του επίσημου οδηγού. Αν συμβαίνει αυτό, να δοθούν συγκεκριμένα στοιχεία για τις περιπτώσεις αυτές. (Π)6.3.10. Ποιο ποσοστό αντιπροσωπειών διαθέτει δωρεάν οδηγούς στο σημείο πώλησης και ποιο ποσοστό αντιπροσωπειών δεν διαθέτει καθόλου οδηγούς; Να αναφερθούν οι λόγοι για τους οποίους στα σημεία πώλησης δεν διατίθενται δωρεάν οδηγοί. (Π)6.3.11. Αντιμετωπίζουν οι αντιπροσωπείες προβλήματα όσον αφορά την παράδοση των οδηγών; (Π)6.3.12. Εκτίθενται στα σημεία πώλησης οδηγοί; Να αναφερθούν οι λόγοι για τους οποίους οι αντιπρόσωποι δεν εκθέτουν τον οδηγό. (Π)6.4. Να αναφερθούν τα συμπεράσματα όσον αφορά τον οδηγό και τη συμμόρφωσή του με τις διατάξεις της οδηγίας. (Υ)Συμμόρφωση της αφίσας (ή άλλου μέσου οπτικής παρουσίασης) προς τις διατάξεις της οδηγίας6.5. Να αναφερθεί κατά πόσον το περιεχόμενο και το μορφότυπο της αφίσας (ή άλλου μέσου οπτικής παρουσίασης) συμφωνούν με τις διατάξεις της οδηγίας καθώς και κατά πόσον η αφίσα τοποθετείται σύμφωνα με τις διατάξεις της εν λόγω οδηγίας. (Υ)6.5.1. Ποιο είναι το ποσοστό των αντιπροσώπων οι οποίοι δεν τοποθετούν την αφίσα (ή άλλο μέσο οπτικής παρουσίασης) στο σημείο πώλησης; (Π)6.5.2. Ποιο είναι το ποσοστό των αντιπροσώπων οι οποίοι δεν τοποθετούν την αφίσα (ή άλλο μέσο οπτικής παρουσίασης) σε εμφανή θέση του σημείου πώλησης; (Π)6.5.3. Να αναφερθούν οι λόγοι για τους οποίους οι αφίσες (ή άλλα μέσα οπτικής παρουσίασης) που τοποθετούνται στο σημείο πώλησης δεν συμφωνούν με την οδηγία. (Π)6.5.4. Ποιους λόγους επικαλούνται οι αντιπρόσωποι για τη μη τοποθέτηση της αφίσας (ή άλλου μέσου οπτικής παρουσίασης) σχετικά με την κατανάλωση καυσίμων; (Π)6.5.5. Ποιους λόγους επικαλούνται οι αντιπρόσωποι για τη μη τοποθέτηση αφίσας (ή άλλου μέσου οπτικής παρουσίασης) κατανάλωσης καυσίμων σε εμφανές σημείο; (Π)6.5.6. Ποιους λόγους επικαλούνται οι αντιπρόσωποι για τις περιπτώσεις στις οποίες το μορφότυπο ή το περιεχόμενο της αφίσας (ή άλλου μέσου οπτικής παρουσίασης) δεν συμφωνεί με την οδηγία; (Π)6.6. Να αναφερθούν τα συμπεράσματα σχετικά με την αφίσα (ή άλλο μέσο οπτικής παρουσίασης) και τη συμμόρφωσή της με τις διατάξεις της οδηγίας. (Υ)Συμμόρφωση των λοιπών διαφημιστικών εντύπων προς τις διατάξεις της οδηγίας6.7. Να αναφερθεί κατά πόσον τα διαφημιστικά έντυπα συμφωνούν με τις διατάξεις της οδηγίας. (Υ)6.8. Να αναφερθούν παραδείγματα περιπτώσεων στις οποίες διαπιστώθηκε ότι τα διαφημιστικά έντυπα δεν συμφωνούσαν με τις διατάξεις της οδηγίας. (Υ)6.9. Να αναφερθούν τα συμπεράσματα σχετικά με τη συμμόρφωση των διαφημιστικών εντύπων προς τις διατάξεις της οδηγίας. (Υ)Αξιολόγηση του βαθμού συμμόρφωσης6.10. Να αναφερθεί κατά πόσον διαφέρει ο βαθμός συμμόρφωσης κάθε αντιπροσωπείας (όσον αφορά την τοποθέτηση της ετικέτας και της αφίσας καθώς και τη διανομή του οδηγού σύμφωνα με τις διατάξεις της οδηγίας) ανάλογα με την περιοχή και το είδος αντιπροσωπείας (δηλαδή αν πρόκειται για ανεξάρτητη ή μη ανεξάρτητη, για αντιπροσωπεία ενός μόνο σήματος ή πολλών σημάτων, ή αν πρόκειται για τον κατασκευαστή). (Π)6.11. Να αναφερθεί κατά πόσον διαφέρει ο βαθμός συμμόρφωσης κάθε αντιπροσωπείας (όσον αφορά την τοποθέτηση της ετικέτας και της αφίσας καθώς και τη διανομή του οδηγού σύμφωνα με τις διατάξεις της οδηγίας) ανάλογα με τα συστήματα προμηθειών (bonus) τα οποία εφαρμόζονται για την ανταμοιβή των πωλητών. (Π)6.12. Να αναφερθεί κατά πόσον διαφέρει ο βαθμός συμμόρφωσης στο κράτος μέλος σας, ανάλογα με την ευαισθητοποίηση του καταναλωτή σε θέματα εξοικονόμησης καυσίμων καθώς και ανάλογα με την εκτιμώμενη απήχηση των διατάξεων της οδηγίας στη συμπεριφορά του καταναλωτή. (Π)Σύστημα κυρώσεων6.13. Ποιο σύστημα κυρώσεων προβλέπεται να εφαρμοσθεί στο κράτος μέλος σας, σε περίπτωση παράβασης των εθνικών διατάξεων που θεσπίστηκαν κατ' εφαρμογή της εν λόγω οδηγίας; (Υ)6.13.1. Να αναφερθεί αν έχουν καθοριστεί σε εθνικό επίπεδο οι προβλεπόμενες κυρώσεις για παράβαση των εθνικών διατάξεων που θεσπίστηκαν κατ' εφαρμογή της οδηγίας. (Υ)6.13.2. Να αναφερθούν λεπτομερή στοιχεία σχετικά με το εν λόγω σύστημα κυρώσεων. (Υ)6.13.3. Να αναφερθεί αν έχουν ήδη επιβληθεί κυρώσεις. Αν ναι, σε ποιους έχουν επιβληθεί και ποιο είδος κυρώσεων επεβλήθη; (Υ)Σύστημα ομαδοποίησης7. Στο άρθρο 2 (σημεία 5 και 6) της οδηγίας αναφέρεται ότι οι εκδόσεις και παραλλαγές του τύπου οχήματος μπορούν να ομαδοποιηθούν σε ένα μοντέλο. Έχει αναπτυχθεί παρόμοιο σύστημα ομαδοποίησης; Να αναφερθεί η βάση στην οποία στηρίχθηκε η ανάπτυξη της συστήματος ομαδοποίησης. Να αναφερθεί ο τρόπος με τον οποίο το σύστημα ομαδοποίησης εφαρμόστηκε στις διατάξεις της οδηγίας. (Π)ΣΤ. ΕΠΕΚΤΑΣΗ ΣΕ ΑΛΛΑ ΜΕΣΑ ΕΝΗΜΕΡΩΣΗΣ1. Έχετε ήδη επεκτείνει ή/και προτίθεστε να επεκτείνετε περαιτέρω το σύστημα πληροφόρησης π.χ. σε άλλα μέσα ενημέρωσης; Αν ναι, με ποιο τρόπο και για ποιο σκοπό; (Π)2. Έχετε πραγματοποιήσει δοκιμές, υπό πραγματικές συνθήκες, σε άλλες μορφές μέσων ενημέρωσης; Αν ναι, να αναφερθούν λεπτομερή στοιχεία για τις μεθόδους και τις συνθήκες των δοκιμών καθώς και τα αποτελέσματά τους. (Π)3. Έχουν διαπιστωθεί νομικά και θεσμικά εμπόδια προκειμένου οι απαιτήσεις σχετικά με το διαφημιστικό υλικό να επεκταθούν και σε άλλα μέσα ενημέρωσης; Αν ναι, να αναφερθούν λεπτομερή στοιχεία. (Π)Ζ. ΣΥΝΟΛΙΚΗ ΑΞΙΟΛΟΓΗΣΗ1. Να αναφερθούν τα σημαντικότερα διδάγματα τα οποία αποκομίσατε από την εφαρμογή της οδηγίας (και των πρόσθετων εθνικών σας διατάξεων). (Π)2. Να αναφερθεί η δράση την οποία θεωρείτε ως την πλέον επείγουσα προκειμένου να βελτιωθεί η αποτελεσματικότητα της οδηγίας τόσο στο δικό σας κράτος μέλος όσο και στην ΕΕ. (Π)(1) Aν το έντυπο συμπληρώνεται από περισσότερα του ενός πρόσωπα/οργανισμούς/υπηρεσίες, να αναφερθούν τα ανωτέρω στοιχεία για κάθε πρόσωπο/οργανισμό/υπηρεσία.